_:n41acd1d028ac4379953bd09daaedbff4xb0
<http://schema.org/articleBody>
"Τι θα λέγατε αν το νεογέννητο μωρό σας κοιμόταν μέσα σε ένα...κουτί; Ναι κουτί. Αυτό περιλαμβάνει το δώρο που στέλνει η Φινλανδική κυβέρνηση στις οικογένειες που περιμένουν το παίδι τους. Τα \"baby boxes \" είναι μικρού μεγέθους κιβώτια με μικρά στρώματα μέσα. Ο στόχος του κουτιού για το μωρό είναι να παρέχει στα νεογέννητα ένα ασφαλές περιβάλλον ύπνου, ανεξάρτητα από την οικονομική κατάσταση του γονέα του. Έτσι στην Φινλανδία οι γονείς δεν ανησυχούν για τις πρώτες μέρες του νεογέννητου μωρού τους! Το κράτος τούς προσφέρει ένα υπέροχο κουτί - δώρο που περιλαμβάνει όλες τις ανέσεις! Το κουτί περιλαμβάνει: Στρωματάκι, πάπλωμα, κάλυμμα, κουβέρτα και σεντόνια. Υπνόσακο Μπουφάν ειδικό για τα χιόνια, εσωθερμικά γάντια, καπέλο και μποτάκια Φακό, φούτερ με κουκούλα και πλεκτές κάλτσες Ρούχα και ολόσωμα κορμάκια σε σχέδια και χρώματα που ταιριάζουν σε κάθε φύλο μωρού Ψαλιδάκι νυχιών, πετσέτα μπάνιου, βούρτσα, οδοντόβουρτσα, θερμόμετρο και ενυδατική κρέμα Σετ από Πάνες Διάφορα ρούχα για την εγκυμονούσα και πολλά άλλα Βιβλίο με εικόνες για τα μωράκια και παιχνίδι για τα δόντια Το καλύτερο; Το κουτί – που προσφέρεται δωρεάν – γίνεται μετά ένα υπέροχο πρώτο κρεβατάκι για το μωρό! Όσοι δεν θέλουν το κουτί αυτό έχουν το δικαίωμα να πάρουν 170 ευρώ μετρητά για να αγοράσουν τα δικά τους προϊόντα.  Η Φινλανδία άρχισε αυτό το πρόγρμμα εδώ και 80 χρόνια από το 1938.  Αρχικά, το σχέδιο εφαρμόστηκε για οικογένειες χαμηλών εισοδημάτων, αλλά αυτό άλλαξε το 1949. «Το κράτος μάς προσέχει πολύ! Ακόμα και τώρα που κάνει πολλές περικοπές στα δημόσια αγαθά, το κουτί κάνει πολύ ευτυχισμένες τις μανούλες», δηλώσε μια 35χρονη μητέρα δύο παιδιών. \"Η φινλανδική κυβέρνηση ήθελε να παρέχει σε  κάθε μωρό, ανεξάρτητα από την κοινωνικοοικονομική κατάσταση των γονιών με το ίδιο ξεκίνημα στη ζωή.  Τα εν λόγων κουτιά παρέχουν ένα ασφαλές περιβάλλον ύπνου καθώς και κάποια άλλα καλούδια που υπάρχουν μέσα στο κουτί - πάνες, ρούχα και άλλα τέτοια πράγματα », δήλωσε ο Kerry Smith, διευθυντής του κέντρου γεννήσεων και του προγράμματος διαχείρισης της μητρότητας στο BAH. Τα ποσοστά  της βρεφικής θνησιμότητας στη Φιλανδία, μειώθηκαν σημαντικά ως αποτέλεσμα του προγράμματος και οι ιατρικοί πάροχοι με αργούς ρυθμούς σε όλο τον κόσμο έχουν υιοθετήσει την ιδέα του μωρού που κοιμάται στο κουτί."
<https://gr.euronews.com/2018/03/20/finlandia-baby-boxes-kouti-dwro-me-oles-tis-aneseis-neogennitou-mwrou>